**Valószínűleg Önök közül is többen kaptak már olyan elektronikus leveleket, melyeket szolgáltatók nevében küldtek ismeretlen csalók. Az e-mailben nyeremény ígéretével, díjhátralék befizetésére vonatkozó felszólítással banki tranzakciók lebonyolításához szükséges adatok megadását, használatát kérik egy általuk megadott linken.**




Fontos tudni, hogy valamennyi szolgáltató (pénzügyi, telekommunikációs) fontosnak tartja és kiemelten kezeli az ügyfelei adatainak biztonságát és védelmét!

**A szolgáltatók soha nem kérték és nem kérik elektronikus levélben (e-mailben) ügyfeleik adatait, felhasználóneveit, jelszavait.**

**Soha, semmilyen okból másnak** - főként ismeretleneknek, vagy elektronikus levélben megadott hivatkozás igénybevételével elért (ál)hon-lapon - **ne adja ki:**

* a bankszámlaszáma adatait,
* e-mail postafiókja felhasználónevét és jelszavát,
* előfizetői azonosítóját és annak jelszavát,



**Személyes és banki adatainak biztonsága érdekében tartsa be az alábbiakat:**

* Soha ne nézze meg a linkre rákattintva az e-mailben kapott belépési oldalt, még abban az esetben sem, ha a küldeményben szereplő arculati elemek egyezőséget/hasonlóságot mutatnak a szolgáltatója által használtakkal.
* Soha ne reagáljon idegen nyelvű vagy gyanúsan hibás magyar nyelvhelyességgel, vagy a magyar ékezetes magánhangzók helyett ékezet nélkülieket tartalmazó levélre, amely - kéréssel vagy fenyegetéssel - ismeretlen linkre történő rákattintásra szólít fel!
* Mindig gondosan nézze meg az e-mailben kapott belépési oldal címét (URL-t), és soha ne lépjen be oda, ha az nem tartalmazza az adott szolgáltató nevét, vagy ha nem .hu-ra végződik!
* A megadott belépési oldal (URL) eléréséhez használjon biztonságos megoldást (böngészője könyvjelzőjét, kereső által visszaadott elérhetőséget, a cím kézzel történő beírását …)!

**Zala Megyei Rendőr-főkapitányság  
Bűnmegelőzési Alosztálya**